### Beslutningstema

I dette punkt træffes beslutning om frigivelse af anlægsmidler til sideudvidelse af [adresse]

### Historik

Tønder Kommune har de seneste flere år modtaget henvendelser fra borgere samt Lokalråd i Løgumkloster om problemer med vedligeholdelse af kantgrus, som bliver opkørt fra kantforstærkningen i rabatten på kørebanen og medfører gener for passager, især cyklister og køretøjer på kørebanen. Det drejer sig om vejstrækningen fra [adresse] til [adresse], hvor eksisterende vejbredde fra [adresse] til [adresse] 9 er 5 meter og herefter ca. 3,8 meter frem til [adresse].

Den smalle vejbredde bevirker, at modkørende biler ikke kan passere hinanden uden at køre på vejkanten og rabatten. Herved beskadiges vejkanten og kantgruset slæbes ud på kørebanen, hvor der efterlades dybe trafikfarlige huller i rabatten samt kantgrus til gene for bl.a. cyklister på kørebanen.

### Sagsfremstilling

Vejstrækningen på ca. 450 meter er udvidet til 5,5 meter, og der er etableret en tværprofil med 2-1 for trafiksikring af bløde trafikanter, jf. gældende vejregler og forskrifter.

### Økonomi

Der er i budget 2023 afsat 785.000 kr. Opgaven er løst for 804.420 kr. De overskydende 19.420 kr. findes indenfor direktørområdet.

### Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | der gives en anlægsbevilling og frigives et rådighedsbeløb på 0,785 mio kr. |
| at | indstillingen videresendes til Økonomiudvalget og Kommunalbestyrelsen. |

### Beslutning

Indstillingen anbefales.